El nou format virtual serà accessible internacionalment de forma gratuïta
Gamelab Barcelona 2020 Live confirma la seva XVI edició, que se celebrarà de forma online del 22 al 25 de juny.
Una nova denominació per a aquest esdeveniment que passa a realitzar-se de manera digital, quelcom que li permet adaptar-se a la situació mundial produïda per la Covid19 i facilitar així l'accés a tothom des de qualsevol punt del planeta.
Aquest format, que s'adapta perfectament a la pròpia naturalesa de la indústria de l'oci digital, permet a la organització mantenir el seu compromís i suport al sector.
El Congrés Internacional de Videojocs i Oci Interactiu, que se celebra a Barcelona des de 2011, comptarà enguany amb un gran programa de ponències, seminaris, tallers, xerrades magistrals i col·loquis online amb ponents del més alt nivell.
Gamelab ha aconseguit any rere any convocar als creadors i personalitats més influents del sector com: Shigeru Miyamoto (Super Mario Bros, The Legend of Zelda), Hideo Kojima (Metal Gear, Snatcher), Shuhei Yoshida (president de Sony Worldwide Studios), Jade Raymond (Assassin's Creed, Splinter Cell), Toru Iwatani (Pac-Man), Shinji Mikami (Resident Evil), Amy Henning (Uncharted), Jordan Mechner, (Prince of Persia), Cliff Bleszinski (Unreal, Gears of War), Mike Sepso (referent mundial dels eSports, Vicepresident Sènior de Activision Blizzard en Media Networks), Peter Moore (responsable de eSports en Electronic Arts) i Ian Livingstone (Tomb Raider, cofundador de Games Workshop), entre altres.
Aquest fòrum de referència mundial donarà cabuda a un públic sobretot professional, així com a aficionats i estudiants.
De cara als professionals, Gamelab posarà a la seva disposició serveis addicionals adaptats a les seves necessitats, més enfocades al desenvolupament de la indústria i les àrees més creatives.
La inscripció al congrés es realitzarà a través del web www.gamelab.es i serà gratuïta per a l'accés a les principals conferències; els serveis amb caràcter més especialitzat i de networking comptaran amb una tarifa especial i un descompte superior al 80% com a mesura de suport i per fer aquesta secció més accessible a tot el sector.
Entre les seves activitats per aquest 2020, no hi faltarà l'entrega dels Premis Nacionals a la Indústria del Videojoc.
Una cerimònia que, en la seva desena edició, reconeixerà els projectes més destacats desenvolupats per estudis i professionals d'Espanya durant l'any passat.
Les populars "Pulgas", guardó inspirat en el primer joc espanyol d'èxit internacional de la història, celebraran l'excel·lència del videojoc, amb una entrega virtual en el marc d'aquesta edició especial.
Els organitzadors han decidit aquest nou format per consens i després d'avaluar l'evolució de la pandèmia i seguint les directrius sanitàries marcades.
Fer el Gamelab online mostra el compromís vers la indústria i amants de l'oci digital que sempre han donat suport aquesta cita que espera poder tornar físicament a Barcelona amb més força en la seva propera edició.
Gamelab s'ha erigit com un dels fòrums més destacats a nivell mundial pel que fa al videojoc i l'oci digital.
Un sector que ha estat extraordinàriament potenciat a Espanya i especialment a Catalunya, on la indústria ha emergit en aquests últims anys coincidint amb la celebració del congrés.
Barcelona manté d'aquesta manera la seva capitalitat en la indústria del videojoc, on cohabiten empreses de desenvolupament i esdeveniments destacats del sector, un fet reforçat per les estratègies d'impuls de les polítiques culturals realitzades per la Generalitat de Catalunya.
La cita és un punt de trobada per a creadors, executius, inversors i premsa a nivell internacional on es crea un espai per a la reflexió i el debat sobre les tendències del mercat, així com una oportunitat per generar negoci, presentar projectes i poder anticipar les experiències i formats que marcaran el futur.
Gamelab Barcelona 2020 LIVE compta amb el suport de la Generalitat de Catalunya a través de l'Institut Català de les Empreses Culturals (ICEC), el Departament de Polítiques Digitals i Administracions Públiques, l'Agència per a la Competitivitat de l'Empresa (Acció), el Ministeri de Cultura i Esport del Govern d'España, l'Ajuntament de L'Hospitalet de Llobregat, l'Ajuntament de Barcelona i la Diputació de Barcelona.
Està patrocinat per la Fundació i2Cat i GAME i compta amb la col·laboració de les associacions sectorials Devicat, PROA, DEV, ENTI i Native Prime i els mitjans oficials VentureBeat, Gamesindustry.biz i Gamereactor.
Per a més informació podeu contactar amb: [EMAIL]